На основу члана 46. Закона о локалној самоуправи („Службени гласник РС“, број 129/2007 и 83/2014), члана 57. Статута општине Гаџин Хан ( „Службени лист града Ниша Ниша“ бр.63/2008, 31/2011, 46/2012 и 36/2013) и члана 3. Одлуке о општинском већу општине Гаџин Хан ( „ Службени лист града Ниша“, бр.83/2008),

Општинско веће општине Гаџин Хан на 121. седници одржаној 16. децембра 2015. године, **УТВРЂУЈЕ**

**ПРЕДЛОГ**

**Решења о давању сагласности на Одлуку Надзорног одбора ЈП Дирекција за изградњу и комуналну делатност општине Гаџин Хан о отпису дела потраживаења на име комуналних услуга**

**УТВРЂУЈЕ СЕ** ПРЕДЛОГ Решења о давању сагласностина Одлуку Надзорног одбора ЈП

Дирекција за изградњу и комуналну делатност општине Гаџин Хан о отпису дела потраживања на име комуналних услуга, те исту проследити Скупштини општине Гаџин Хан на доношење.

Број:06-625/15-III-5

У Гаџином Хану, дана 16. децембара 2015. године

**ОПШТИНСКО ВЕЋЕ ОПШТИНЕ ГАЏИН ХАН**

ПРЕДСЕДНИК

Саша Ђорђевић

На основу члана 18 став 1. Тачка 1), 6), 10) и 11) Закона о јавним предузећима("Сл. гласник РС", бр. 119/2012, 116/2013 - аутентично тумачење и 44/2014 - др. закон) члана 71 став 1 тачка 1), 6), 11) и 12) и члана 80 став 1. Статута јавног предузећа Дирекција за изградњу и комуналне делатности општине Гаџин Хан број:1085 од 07. маја 2013. године на који је Скупштина општине Гаџин Хан дала сагласност решењем број:06 број 51/2013-II од 14.05.2013. године, члана 360, 369 и 378 став 1. тачка 1) закона о облигационим односима („Службени лист СФРЈ“, бр.29/78, 39/85, 45/89-одлука УСЈ и 57/89, „Службени лист СРЈ“, бр.31/93 и „Службени лист СЦГ“, бр. 1/2003-Уставна повеља“, члана 19 одлуке о комуналним делатностима („Службени лист града Ниша“, бр. 22/2015),

Надзорни одбор ЈП Дирекција за изградњу и комуналне делатности општине Гаџин Хан на 25. (двадесетпетој) седници одржаној дана 15. децембра 2015. године, доноси

**ОДЛУКУ**

**о отпису дела потраживања на име комуналних услуга**

Члан 1

По захтевима корисника комуналних услуга на име испоруке воде и изношења смећа кад је испорука односно услуга извршена за потребе домаћинства, којим је затражен отпис дела потраживања на име накнаде за пружене наведене комуналне услуге и истакнут приговор застарелости потраживања, уз истовремено плаћање дела потраживања који није обухваћен институтом застарелости за период годину дана пре подошења захтева са опредељивањем периода за који се плаћа дуг, донети решење којим се захтев усваја и отписати потраживања за период, који није обухваћен једногодишњим роком застарелости и за који није донета правноснажна судска одлука и то:

-по затеву **80 подносилаца захтева из Гаџиног Хана** отписати укупан дуг у износу од **1,921.974,22 динара** постојећи на дан **30.06.2015. године** и који потиче из периода **пре 01.07.2014**. године,

-по захтеву **40 подносилаца захтева из стамбене зграде у Гаџином Хану** отписати укупан дуг у износу од **1,074.300,57 динара** постојећи на дан **30.06.2015. године** и који потиче из периода **пре 01.07.2014. године**;

-по захтеву **29 подносилаца захтева из Дуката** бр.3688 од 14.12.2015. године отписати укупан дуг у износу од **111.809,26** **динара** постојећи на дан **13.11.2013.** године и који потиче из периода **пре 13.11.2013. године** ;

-по захтеву **19 подносилаца из Заплањске Топонице** отписати укупан дуг у износу од **169.672,92** **динара** постојећи на дан 28.02.2015. године и који потиче из периода **пре 01.03.2014**. године;

-за **20 прикључака** на водоводну мрежу који су у пасиви због непостојања евидентиране потрошње, отписати дуг **у укупном износу од 83.319,92 динара** постојећи на дан 30.06.2015. године и који потиче из периода пре 01.07.2014. године, а који прикључци за период од 01.07.2015. године па уназад до 30.06.2014. године немају евидентирану потрошњу;

-за **23** евидентирана корисника који не живе у Гаџином Хану, већ ту повремено бораве, што је утврђено приликом очитавања водомера, отписати укупан дуг у износу од **171.390,79** **динара** постојећи на дан 30.06.2015. године, а који потиче из периода **пре 01.07.2014. године**.

Члан 2

Овлашћује се директор ЈП Дирекција Гаџин Хан и даје се сагласност директору да на основу ове одлуке по поднетим захтевим за отпис дела потраживања који је обухваћен институтом застарелости из члана 1 ове одлуке донесе појединачна решења у складу са чланом 1 ове одлуке, којим решењем ће се утврдити износ потраживања који није обухваћен институтом застарелости и који је подносилац захтева корисник платио као и износ дела потраживања који је обухваћен институтом застарелости а потиче из периода пре датума означеног члану 1. ове одлуке.

Члан 3

Ову одлуку доставити на сагласност Скупштини општине Гаџин Хан као оснивачу јавног предузећа Дирекција за изградњу и комуналне делатности општине Гаџин Хан.

Члан 4

Ова одлука ступа на снагу даном достављања сагласноти оснивача јавном предузећу Дирекција за изградњу и комуналне делатности општине Гаџин Хан.

НАДЗОРНИ ОДБОР

ЈП Дирекција за изградњу и комуналне делатности општине Гаџин Хан

Број: 25-6

У Гаџином Хану, дана 15. децембра 2015. године ПРЕДСЕДНИК

Нинослав Маринчевић